 ڪراچي (ويب ڊيسڪ) ناليواري اداڪارا صبا قمر اعلان ڪيو هو ته هوءَ پنهنجو يوٽيوب چينل لانچ ڪندي ۽ هاڻ هن پنهنجي چينل تي ”آئسوليشن“ نالي پهرين قسط جاري ڪري ڇڏي آهي. رليز ڪيل قسط جو نالو موجوده حالتن کي ڏسندي ”آئسوليشن“ (اڪيلائي) رکيو ويو آهي. ان قسط جي شروعات صبا قمر جي معمول جي زندگي سان ٿئي ٿي، جنهن کان پوءِ لاڪ ڊائون سبب اڪيلائپ کي ڏيکاريو ويو آهي.    ان قسط جو هدايتڪار شيراز ملڪ آهي جڏهن ته مسعود ملڪ ڊائريڪٽر آف فوٽوگرافي آهي. صبا قمر جو چوڻ هو ته اهو سبق آهي اسان سڀني لاءِ، صدقو آهي اوهان ۽ مون جهڙي ناچيزن لاءِ، جڏهن اهو طوفان رڪجي ويندو، جڏهن اسان پنهنجن سان ملنداسين، بس ڪيئن به رڳو اهو وقت گذري وڃي پوءِ ڪو  به ڏک نه رهندو. هن چيو ته پهريان ڪنهن سان ڳالهائڻ جو وقت نه هو ۽ هاڻ سڪون ٿا ته ڪو هجي جنهن سان ڳالهائي سگھجي.